Komisijos Reglamentas (EB) Nr. 3175/94
1994 m. gruodžio 21 d.
nustatantis išsamias grūdų produktų tiekimo mažosioms Egėjo jūros saloms konkrečios tvarkos taikymo taisykles ir prognozuojamą tiekimo balansą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, taikantis konkrečias priemones mažosioms Egėjo jūros saloms dėl tam tikrų žemės ūkio produktų [1], su paskutiniais pakeitimais, padarytais Komisijos reglamentu (EB) 822/94 [2], ypač į jo 4 straipsnį,
kadangi Komisijos reglamente (EEB) Nr. 2958/93 [3] nustatytos bendros išsamios tam tikrų žemės ūkio produktų tiekimo mažosioms Egėjo jūros saloms konkrečios tvarkos įgyvendinimo taisyklės;
kadangi, atsižvelgiant į grūdų sektoriui būdingą komercinę praktiką, reikėtų nustatyti išsamias taisykles, papildančias Reglamento (EEB) Nr. 2598/93 nuostatas arba nuo jų nukrypstančias;
kadangi, remiantis Reglamento (EEB) Nr. 2019/93 2 straipsniu, reikėtų nustatyti prognozuojamą grūdų produktų tiekimo mažosioms Egėjo jūros saloms 1995 m. balansą; kadangi metų eigoje šį balansą galima būtų patikslinti atsižvelgiant į mažųjų salų pareikalavimo pokyčius;
kadangi, siekiant užtikrinti veiksmingą tiekimo priemonių valdymą, reikėtų nustatyti licencijų pateikimo grafiką ir su pagalba susijusių sertifikatų galiojimo laiką;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Remiantis Reglamento (EEB) Nr. 2019/93 2 straipsnio nuostatomis nustatomas priede pateiktas iš Bendrijos kilusių grūdų produktų tiekimo mažosioms Egėjo jūros saloms 1995 m. prognozuojamas balansas.
2 straipsnis
Pagalbos sertifikatų galiojimas baigiasi paskutinę antrojo mėnesio po jų išdavimo mėnesio dieną.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visoms valstybėms narėms.
Priimta Briuselyje, 1994 m. gruodžio 21 d.